open-index/open-wikipedia-markdown huggingface dataset:
Καθεδρικός Ναός της Ατσιρεάλε

Ο **Καθεδρικός Ναός της Ατσιρεάλε** (ιταλικά: *Duomo di Acireale* - *Cattedrale Maria Santissima Annunziata*) είναι Ρωμαιοκαθολικός καθεδρικός ναός, αφιερωμένος στον Ευαγγελισμό της Θεοτόκου, στην πόλη Ατσιρεάλε, της επαρχίας της Κατάνης, στο νησί της Σικελίας. Από το 1870 αποτελεί την έδρα του Επισκόπου του Ατσιρεάλε.

Ο σημερινός καθεδρικός ναός, ο οποίος βρίσκεται στην «Πλατεία Ντουόμο» (*Piazza Duomo*), κατασκευάστηκε μεταξύ του 1597 και του 1618 ως μια απλή ενοριακή εκκλησία, η οποία διευρύνθηκε σημαντικά λίγα χρόνια αργότερα όταν έλαβε τα λείψανα της Αγίας Βενέρας, μιας εκ των δύο πολιούχων της πόλης. Το κτίριο που δέχτηκε σημαντικές μεταβολές κατά τη διάρκεια των αιώνων, άντεξε τον καταστροφικό σεισμό του 1693, που αποτέλεσε σημαντικό πλήγμα για τη Σικελία.

Αξιοσημείωτο αρχιτεκτονικό γνώρισμα του ναού αποτελεί η μπαρόκ πύλη, που παρουσιάζει τον Ευαγγελισμό, έργο του Πλάτσιντο Μπλανταμόντε από τη Μεσσήνη, και η νεογοτθική δυτική πρόσοψη του Τζιοβάν Μπατίστα Φιλίπο Μπαζίλε. Τα δύο καμπαναριά μανιεριστικού στυλ, τοποθετημένα σε οκταγωνικές βάσεις, κατασκευάστηκαν σε διαφορετικές περιόδους το ένα από το άλλο (το νότιο το 1655 και το βόρειο το 1890). Το εσωτερικό του ναού είναι μπαρόκ ύφους του 17ου αιώνα. Η εσωτερική διακόσμηση περιλαμβάνει έργα από τους Πιέτρο Πάολο Βάστα, Φραντσέσκο Μαντσίνι Αρντιτσόνε, Αντόνιο Φιλικάμο, Τζουζέπε Σκιούτι, Φραντσέσκο Πατανέ και Τζατσίντο Πλατάνια.

## Σημειώσεις


## Εξωτερικοί σύνδεσμοι

* Catholic Encyclopedia: Diocese of Aci-Reale
* Catholic Hierarchy: Diocese of Acireale
* Diocese of Acireale: επίσημος ιστότοπος  (στα ιταλικά)

Κατηγορία:Κτίρια και κατασκευές στην Σικελία
Oppo Digital

**OPPO Digital**  είναι ένα ανεξάρτητο τμήμα της Κινεζικής BBK Electronics, που μοιράζεται την εμπορική ονομασία **OPPO** με την OPPO Electronics, επίσης ιδιοκτησία της BBK. Ιδρύθηκε το 2004, με έδρα στο Menlo Park, California, των ΗΠΑ και διεξάγει όλες τις πωλήσεις online.  OPPO Digital σχεδιάζει και διαθέτει εξοπλισμό audio και video, συμπεριλαμβανόμενων Blu-ray Disc players και προϊόντα audio προσωπικής χρήσης, όπως ακουστικά κεφαλής και ενισχυτές ακουστικών κεφαλής, με κύριες αγορές την Κίνα, το Hong Kong, την Taiwan, την Ιαπωνία, τις ΗΠΑ, Ευρώπη, Αυστραλία, Νέα Ζηλανδία και Ινδία.

Το 2018, η Oppo Digital ανακοίνωσε τη διακοπή παραγωγής και ανάπτυξης νέων προϊόντων, από τις 2 Απριλίου, αλλά θα συνέχιζε την υποστήριξη των υπαρχόντων και την  online πώληση προϊόντων μέχρι πέρατος αποθέματος.

## Προϊόντα
Το 2007 και το 2008, η Oppo εισήγαγε τα DV-980H και DV-984H, DVD-to-1080p upconversion, multi-format players. 
Το 2009, η Oppo εισήγαγε ένα "universal" Blu-Ray player, το BDP-83, συμβατό με τα πρότυπα DVD, DVD-audio και SACD.  Η μονάδα περιελάμβανε ένα video decoder της MediaTek και ένα video processing chip από την Anchor Bay Technologies.

Το 2018, η Oppo διέκοψε την παραγωγή όλων των Blu-Ray players, λόγω της συρρικνούμενης αγοράς των φυσικών μέσων αναπαραγωγής από την επέλαση των online καναλιών και streaming υπηρεσιών. Τα μοντέλα της πλέον διατίθενται μόνον ως μεταχειρισμένα, σε τιμές πολύ υψηλότερες από τις αρχικές.

### DVD players
* **DV-970HD**
* **DV-971H**
* **DV-980H**
* **DV-981HD**
* **DV-983H**

### Blu-Ray players
* **BDP-80**
* **BDP-83**, το πρώτο universal Blu-Ray player της εταιρείας
* **BDP-93**, κυκλοφορία 2010, με λειτουργίες 3D και διπλή έξοδο HDMI
* **BDP-95**, παρόμοιο τμήμα video με το BDP-93, αλλά με audiophile τμήμα audio
* **BDP-103**, κυκλοφορία 2012, με διπλή είσοδο HDMI
* **BDP-103D**, κυκλοφορία 2013, παρόμοιο τμήμα video με το BDP-103, και τεχνολογία Darbee-Visual-Presence
* **DBP-101CI**, παρόμοιο τμήμα video με το BDP-103, χωρίς επιλογή internet, modular convertible για επαγγελματικές εφαρμογές
* **BDP-105**, παρόμοιο τμήμα video με το BDP-103, και audiophile τμήμα audio
* **BDP-105D**, κυκλοφορία 2013, το πρώτο Blu-Ray player με τεχνολογία  Darbee-Visual-Presence
* **UDP-203**, κυκλοφορία 2016, το πρώτο 4K UHD Blu-Ray player της εταιρείας, με High-dynamic-range imaging και Dolby-Vision 
* **UDP-205**, κυκλοφορία 2017, παρόμοιο τμήμα video με τo UDP-203, και audiophile τμήμα audio

## Αναγνώριση
Μετά από την είσοδο της εταιρείας στη αγορά audio, το 2014, τα ακουστικά κεφαλής PM-1 και ο φορητός ενισχυτής/DAC ακουστικών HA-2 έλαβαν βραβεία EISA "Best Product" awards.

## Εξωτερικοί δεσμοί
*
*
*

## Αναφορές


Κατηγορία:Εταιρείες ηλεκτρονικών
Κατηγορία:Επιχειρήσεις των ΗΠΑ
Μανώλης Καλαϊτζάκης

Ο **Μανώλης Καλαϊτζάκης** (1940-1989) ήταν Έλληνας δικηγόρος, δημοσιογράφος και πολιτικός από το Ρέθυμνο. Υπηρέτησε ως δήμαρχος Ρεθύμνου από το 1975 ως τις 31 Δεκεμβρίου 1978. 

## Πρώτα χρόνια, σπουδές και σταδιοδρομία εκτός αυτοδιοίκησης
Γεννήθηκε στο Σπήλι Ρεθύμνου το 1940 και σπούδασε νομικά στο Πανεπιστήμιο Αθηνών.Εργάστηκε ως δικηγόρος, ενώ παράλληλα ασχολήθηκε με τη δημοσιογραφία. Ήταν αρθρογράφος στην εφημερίδα "Κρητική Επιθεώρηση", την αρχαιότερη της Κρήτης.

## Δήμαρχος
Ο Καλαϊτζάκης κέρδισε τις εκλογές του 1975 συγκεντρώνοντας 2.940 ψήφους και ποσοστό 54%.  Τον Μάιο του 1975 ορκίστηκε και ανέλαβε καθήκοντα ως ο πρώτος αιρετός δήμαρχος μετά την πτώση της χούντας. Kατά την περίοδο της δημαρχίας του άρχισε να λειτουργεί το Πανεπιστήμιο Κρήτης.

## Θάνατος
Ο Μανώλης Καλαϊτζάκης απεβίωσε από καρδιακό επεισόδιο σε ηλικία 48 ετών τα μεσάνυχτα της 25ης προς 26 Αυγούστου 1989 και κηδεύτηκε την επομένη (27 Αυγούστου) το πρωί στο Ρέθυμνο (η εξόδιος ακολουθία εψάλη στον ναό των Τεσσάρων Μαρτύρων). Κατέλιπε τη σύζυγό του, Ευαγγελία Αρκολάκη και τα παιδιά του, Ιωάννη και Μελχισεδέκ.

## Παραπομπές


Κατηγορία:Δήμαρχοι Ρεθύμνου
Κατηγορία:Έλληνες δημοσιογράφοι του 20ού αιώνα
Ελισάβετ του Τουρν και Τάξις (1982)

Η **Ελισάβετ του Τουρν και Τάξις** (*Elisabeth von Thurn und Taxis*, 24 Μαρτίου 1982 -) είναι Γερμανίδα δημοσιογράφος, συγγραφέας, socialite, συλλέκτης έργων τέχνης και κόρη του Ιωάννη, 11ου Πρίγκιπα του Τουρν και Τάξις.

Η *Ελισάβετ Μαργαρίτα Μαρία Άννα Βεατρίκη* γεννήθηκε στις 24 Μαρτίου 1982 στο Αββαείο του Αγίου Έμμεραμ, και είναι το δεύτερο παιδί και η νεότερη κόρη του Ιωάννη, 11ου Πρίγκιπα του Τουρν και Τάξις και της Κόμισσας Γκλόρια φον Σένμπουργκ-Γκλαχάου.

Από το 2012 εργάζεται ως style editor στη "Vogue". Έχει γράψει ως αρθρογράφος στο Vatican Magazine και έχει γράψει επίσης ένα βιβλίο για την καθολική πνευματικότητα με την ονομασία *The Faith of Children: in Praise of the People's Devotion*.

## Τίτλοι
***24 Μαρτίου 1982 - μέχρι σήμερα**: *Η Γαληνοτάτη Υψηλότητα* Πριγκίπισσα Ελισάβετ του Τουρν και Τάξις 

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Μακρυπλάγιο Δράμας

Το **Μακρυπλάγι** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

Η επίσημη ονομασία του χωριού αυτού είναι Μακρυπλάγιο. Έδρα του δήμου είναι η Δράμα και ανήκει στο γεωγραφικό διαμέρισμα της Μακεδονίας.

Κατά τη διοικητική διαίρεση της Ελλάδας με το σχέδιο "Καποδίστριας", μέχρι το 2010, το Μακρυπλάγιο ανήκε στο Τοπικό Διαμέρισμα Μακρυπλαγίου, του πρώην δήμου Δράμας του νομού Δράμας. Σύμφωνα με το Σχέδιο Καλλικράτης μαζί με τον Πολύκαρπο αποτελούν τη δημοτική κοινότητα Μακρυπλαγίου, που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2021 απογράφησαν 25 κάτοικοι.

Το Μακρυπλάγιο έχει υψόμετρο 736 μέτρα από την επιφάνεια της θάλασσας, σε γεωγραφικό πλάτος 41,2223865845 και γεωγραφικό μήκος 24,2606852978.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Αεροδρόμιο Βαρκελώνης - Ελ Πρατ

Ο **Αερολιμένας Ζουζέπ Ταραδέλιας Βαρκελώνη - Ελ Πρατ** (IATA:**BCN**, ICAO:**LEBL**) (καταλανικά: *Aeroport Josep Tarradellas Barcelona-El Prat*, ισπανικά: *Aeropuerto Josep Tarradellas Barcelona-El Prat*), παλαιότερα γνωστός ως Διεθνές Αεροδρόμιο Βαρκελώνη - Ελ Πρατ, είναι διεθνής αερολιμένας στη Βαρκελώνη, ο μεγαλύτερος στην Καταλονία και ο δεύτερος μεγαλύτερος στην Ισπανία. Το 2019, το αεροδρόμιο έφτασε έναν αριθμό - ρεκόρ, καθώς εξυπηρέτησε 52.686.314 επιβάτες, σημειώνοντας αύξηση κατά 5,0% ως προς το 2018.

Ο αερολιμένας βρίσκεται μόλις στα 10 χιλιόμετρα νοτιοδυτικά του κέντρου την Βαρκελώνης, στο δήμο Ελ Πρατ ντε Λιομπρεγκάτ. Η αεροπορική διαδρομή μεταξύ Μαδρίτης και Βαρκελώνης, γνωστή ως "*Pont Aeri*" στα καταλανικά ή "*Puente Aéreo*" στα ισπανικά που σημαίνει "*αερογέφυρα*", ήταν η πιο φορτωμένη διαδρομή έως το 2008. 

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα του αεροδρομίου

Κατηγορία:Αεροδρόμια στην Ισπανία
Κατηγορία:Διεθνή αεροδρόμια
Κατηγορία:Μεταφορές στη Βαρκελώνη
Μαρία Θηρεσία του Τουρν και Τάξις

Η **Μαρία Θηρεσία του Τουρν και Τάξις** (*Maria Theresia von Thurn und Taxis*, 28 Νοεμβρίου 1980 -) είναι Γερμανίδα εικαστικός, δημοσιογράφος, γαιοκτήμονας και κόρη του Ιωάννη, 11ου Πρίγκιπα του Τουρν και Τάξις.

## Βιογραφία
Η *Μαρία Θηρεσία Λουδοβίκα Κλοτίλδη Ελένη Αλεξάνδρα* γεννήθηκε στις 28 Νοεμβρίου 1980 στο Ρέγκενσμπουργκ, και είναι το μεγαλύτερο παιδί και κόρη του Ιωάννη, 11ου Πρίγκιπα του Τουρν και Τάξις και της Κόμισσας Γκλόρια φον Σένμπουργκ-Γκλαχάου. 

Μαζί με τα αδέλφια της, η οικογένειά της κατέχει ένα από τα μεγαλύτερα ιδιωτικά κτήματα της Ευρώπης. Σπούδασε κοινωνιολογία, ψυχολογία και επικοινωνία στη Μαδρίτη. Αργότερα, σπούδασε επικοινωνία και μέσα μαζικής ενημέρωσης με έμφαση στην ταινία και τη σκηνοθεσία σε Παρίσι και Λονδίνο.

Εργάστηκε ως ανεξάρτητη δημοσιογράφος και εικαστικός στο Λονδίνο. Μαζί με τον σύζυγό της διαθέτει ένα studio artist με σύγχρονη και μοντέρνα τέχνη.

Το 2001, έλαβε αποζημίωση από την Bauer Media Group μετά την έφεσή της στο Ανώτατο Περιφερειακό Δικαστήριο του Αμβούργου λόγω το ψευδών φωτογραφικών μοντάζ στο περιοδικό Neue Post που ισχυριζόταν ότι θα παντρευτεί Φίλιππο, Πρίγκιπα των Αστουριών.

Στις 13 Σεπτεμβρίου 2014 παντρεύτηκε τον Ούγκο Γουίλσον στην Εκκλησία του Αγίου Ιωσήφ στο Τούτσινκ της Βαυαρίας. Μαζί απέκτησαν δύο παιδιά:
*την *Μαφάλδα* Βεατρίκη Μαρία (γενν. το 2015-)
*την *Μάγια* Ρόμι Αλεξάνδρα (γενν. το 2017-)

## Τίτλοι
***28 Νοεμβρίου 1980 - μέχρι σήμερα**: *Η Γαληνοτάτη Υψηλότητα* Πριγκίπισσα Μαρία Θηρεσία του Τουρν και Τάξις 

## Παραπομπές


Κατηγορία:Γερμανοί ευγενείς
Κατηγορία:Γερμανοί ιταλικής καταγωγής
Κατηγορία:Γερμανοί πολωνικής καταγωγής
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Βονιφάτιος ντα Βερόνα

O **Βονιφάτιος**, ιταλ. Bonifacio da Verona (απεβ. τέλη του 1317 ή αρχές του 1318) από την Οικογένεια ντα Βερόνα ήταν ένας ισχυρός Λομβαρδός σταυροφόρος, κύριος στη Φραγκοκρατούμενη Ελλάδα κατά τα τέλη του 13ου και τις αρχές του 14ου αι. Αρχικά ήταν ένας ένας ενδεής ιππότης από έναν κύριο κλάδο του Οίκου του, που έγινε ο προστατευόμενος του Γκυ Β΄ ντε λα Ρος δούκα των Αθηνών· εκτοπίστηκε από τους Ρωμαίους από την Εύβοια το 1296 και εξελίχθηκε σε έναν από τους πιο ισχυρούς κυρίους της Φραγκοκρατίας. Υπηρέτησε ως επίτροπος για το δουκάτο των Αθηνών το διάστημα 1308-09, έπειτα από το τέλος του Γκυ Β΄, και αιχμαλωτίστηκε στη μάχη του Αλμυρού τον Μάρτιο του 1311. Ο Βονιφάτιος, τον οποίο εκτιμούσαν οι Καταλανοί, αρνήθηκε την προσφορά τους να γίνει ο ηγέτης τους, αλλά διατήρησε στενές σχέσεις με εκείνους, μοιραζόμενος μία εχθρότητα εναντίον Βενετών και των ενδιαφερόντων τους στην Εύβοια. Όταν απεβίωσε ο Βονιφάτιος άφησε έναν γαμπρό, τον Καταλανό γενικό βικάριο Αλφόνσο Φαδρίκ ως τον κύριο κληρονόμο των εκτεταμένων ιδιοκτησιών του. 

## Οικογένεια
Νυμφεύτηκε την Αγνή ντε Τσικόν και είχε τέκνα:
* Μαρούλλα απεβ. 1316, παντρεύτηκε τον Αλφόνσο Φαδρίκ από τον Οίκο της Βαρκελώνης, γενικό βικάριο του δουκάτου των Αθηνών.
* Ελένη.
* Θωμάς.

## Αναφορές σε πηγές


## Πηγές
* Miller, William (1908). The Latins in the Levant: A History of Frankish Greece (1204–1566). London: John Murray. OCLC 563022439.
* Miller, William (1921). Essays on the Latin Orient. Cambridge: Cambridge University Press. OCLC 457893641.
* Setton, Kenneth M. (1976). The Papacy and the Levant (1204–1571), Volume I: The Thirteenth and Fourteenth Centuries. Philadelphia: The American Philosophical Society. ISBN 0-87169-114-0.

Κατηγορία:Οικογένεια ντα Βερόνα
Κραινκούρ

Το **Κραινκούρ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Αλφόνσος Μαυρίκιος της Ισπανίας

Ο **Αλφόνσος Μαυρίκιος της Ισπανίας** (Μαδρίτη, 22 Σεπτεμβρίου 1611-Μαδρίτη, 16 Σεπτεμβρίου 1612) ήταν ένας ινφάντης της Ισπανίας που πέθανε σε νηπιακή ηλικία.
## Ζωή
Γεννήθηκε στη Μονή του Ελ Εσκοριάλ. Γονείς του ήταν ο Φίλιππος Γ΄ της Ισπανίας και η σύζυγός του Μαργαρίτα της Αυστρίας.
Ήταν το τελευταίο από τα οκτώ παιδιά του βασιλικού ζεύγους και το τέταρτο των αγοριών. Η μητέρα του πέθανε λίγο μετά τη γέννα. Εξαιτίας αυτού του γεγονότος, ήταν γνωστός κατά τη σύντομη ζωή του ως Δον Αλφόνσο ελ Κάρο.

Βαφτίστηκε στο μοναστήρι Εσκοριάλ όπου γεννήθηκε, στις 8 Οκτωβρίου του ίδιου έτους στη γιορτή του Αγίου Φραγκίσκου της Ασίζης. Το βάπτισμα δεν ήταν δημόσιο και εορταστικό, λόγω του πρόσφατου θανάτου της μητέρας του. Οι νονοί ήταν τα μεγαλύτερα αδέλφια του η Ινφάντα Άννα και ο πρίγκιπας Φίλιππος, ενώ το μυστήριο οργανώθηκε από τον Ντιέγκο ντε Γκουθμάν. Η επιλογή του ονόματος Αλφόνσο, σχετίζεται με τη μνήμη των αρχαίων βασιλιάδων της Καστίλλης.
## Θάνατος
Ο Αλφόνσος Μαυρίκιος απεβίωσε πριν γίνει ενός και τάφηκε στο μοναστήρι του Ελ Εσκοριάλ. Ο τάφος του βρίσκεται στον έκτο θάλαμο του Πάνθεον των Ινφάντων, κοινώς γνωστός ως μαυσωλείο των Ινφάντων, με την επιγραφή:

Ο πατέρας του Φίλιππος δέχτηκε το θάνατο του βρέφους με χριστιανική παραίτηση, όπως συνέβη με το θάνατο της συζύγου του Μαργαρίτας.

## Πρόγονοι


## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Ισπανίας
Δημοκρατικό Μέτωπο (Μαυροβούνιο)

Το **Δημοκρατικό Μέτωπο** (Μαυροβουνιακά: Демократски фронт/Demokratski front, DF) είναι δεξιά λαϊκιστική, κοινωνική συντηρητική πολιτική συμμαχία στο Μαυροβούνιο. 

## Ιστορικό
Το Δημοκρατικό Μέτωπο σχηματίστηκε το 2012 από τα κόμματα Νέα Σερβική Δημοκρατία και Κίνημα Αλλαγών. Πρώτος αρχηγός της συμμαχίας ήταν ο Μίοντραγκ Λέκιτς. Toν Μάρτιο του 2015 o Λέκιτς εγκατέλειψε το Δημοκρατικό Μέτωπο και ίδρυσε το κόμμα ΔΗΜΟΣ. Από τότε που έφυγε, την ηγεσία του κόμματος την ανέλαβε ένα εξαμελές Προεδρείο που περιλαμβάνει εκπροσώπους από τα συστατικά κόμματα.

## Κόμματα – μέλη
Στις Μαυροβουνιακές βουλευτικές εκλογές του 2020 η συμμαχία θα αποτελείται από τα κόμματα:

* Νέα Σερβική Δημοκρατία
* Κίνημα για Αλλαγές
* Δημοκρατικό Λαϊκό Κόμμα
* Πραγματικό Μαυροβούνιο

## Παραπομπές


Κατηγορία:Πολιτικά κόμματα Μαυροβουνίου
Κατηγορία:Συντηρητικά κόμματα
Οικία Χρονάκη

Η **οικία Χρονάκη** είναι αριστοκρατικό σπίτι χτισμένο επί εποχής Τουρκοκρατίας στο Ηράκλειο Κρήτης (τότε Χάνδακας), του οποίου ο τελευταίος ιδιοκτήτης ήταν ο τότε πρόεδρος του δημοτικού συμβουλίου της πόλης Γιάννης Χρονάκης, το 1975, και το οποίο ανακαινίστηκε από την τεχνική υπηρεσία του δήμου Ηρακλείου, κατόπιν απολλοτρίωσής του. Το παραδοσιακό αρχοντικό κτίστηκε μετά τον μεγάλο σεισμό του 1856. Άνοιξε τις πύλες του στο κοινό το 1991 και έκτοτε φιλοξενεί διάφορα αντικείμενα τα οποία αποτελούν έργα τέχνης. Ο δρόμος στον οποίο βρίσκεται, πήρε το όνομα του Γιάννη Χρονάκη, και συναντάμε αυτό το διατηρητέο στον αριθμό 26 αυτής της οδού. Φιλοξενεί παραδοσιακά έπιπλα, χάρτες και γκραβούρες του 17-18ου αιώνα, συλλογή καρτ ποστάλ και αντίγραφα των ιεροδικαστικών κωδίκων του Τουρκικού αρχείου Ηρακλείου.

## Πηγές
*  Οικία Χρονάκη
*  Ο Γιάννης Χρονάκης και η συμβολή του στο Ηράκλειο
*  Οικία Χρονάκη (Από Βικελαία Δημοτική βιβλιοθήκη)

Κατηγορία:Κτίρια και κατασκευές στο Ηράκλειο
Αλέξανδρος του Βαντόμ

Ο **Αλέξανδρος του Βαντόμ**, γνωστός ως «Ιππότης του Βαντόμ»,(19 Απριλίου 1598 - 28 Φεβρουαρίου 1629) ήταν Γάλλος ιππότης της τάξης του Αγίου Ιωάννη της Ιερουσαλήμ.
## Βιογραφία
Ο Αλέξανδρος ήταν ο δεύτερος νόθος γιος του βασιλιά Ερρίκου Δ΄ της Γαλλίας από την Γκαμπριέλ ντ'Εστρέ, ερωμένη του. Από τη γέννησή του μέχρι το θάνατό του, κατείχε το αξίωμα του κυβερνήτη της Καέν και έγινε ιππότης της τάξης του Αγίου Ιωάννη της Ιερουσαλήμ το 1604.

Ο Βασιλιάς Λουδοβίκος ΙΓ΄ της Γαλλίας αποφάσισε να στείλει πρεσβεία στη Ρώμη κοντά στον Πάπα Παύλο Ε΄, το έτος μετά την ενθρόνισή του, τον Οκτώβριο του 1614. Ο Αλέξανδρος, ετεροθαλής αδερφός του, επιλέχθηκε ως ηγέτης των πρεσβευτών.

## Θάνατος
Το 1626, μαζί με τον αδερφό του Καίσαρ του Βαντόμ και τον ετεροθαλή αδελφό του Γκαστόν της Ορλεάνης, ο Αλέξανδρος συμμετείχε στη συνωμοσία του του κόμη του Σαλαί εναντίον του καρδινάλιου Ρισελιέ, ο οποίος ήταν ο πρωθυπουργός του Βασιλιά Λουδοβίκου. Συνελήφθη, φυλακίστηκε στο Αμπουάζ και μετά στο Βινσέν, όπου πέθανε το 1629.

## Παραπομπές


## Πηγές
* 
* Henri de Curzon, Une réception au Temple. Alexandre de Vendôme, 1er février 1604, dans *Bibliothèque de l'École des chartes*, 1886, tome 47,  (''lire en ligne'')

Κατηγορία:Οίκος των Βουρβόνων
Τέκιο

Ο **Σέρχιο Βλάθκεθ Σάντσεθ** (Ισπανικά: *Sergio Blázquez Sánchez*), περισσότερο γνωστός ως **Τέκιο** (Ισπανικά: *Tekio*), είναι Ισπανός ποδοσφαιριστής, ο οποίος αγωνίζεται ως δεξιός αμυντικός για τη Λογρονιές.

## Σταδιοδρομία

Γεννήθηκε στις 30 Ιουλίου 1990 στο Μολίνα ντε Σεγούρα της Βαγιαδολίδ στην Καστίλλη και Λεόν και ξεκίνησε την επαγγελματική του σταδιοδρομία τη σεζόν 2007–08 στη Μολινένσε, η οποία αγωνιζόταν στα τοπικά πρωταθλήματα. Ύστερα από ένα σύντομο πέρασμα από τις ομάδες νέων της Μούρθια Ντεπορτίβο, εντάχθηκε στην ομάδα της ΟΥΚΑΜ Μούρθια, η οποία αγωνιζόταν στην Τερθέρα Ντιβισιόν, τον Ιούνιο του 2009.

Τον Ιούνιο του 2011 εντάχθηκε στη δεύτερη ομάδα της Βαγιαδολίδ, η οποία επίσης αγωνιζόταν στην ίδια κατηγορία, ενώ προπονούνταν με την πρώτη ομάδα καθ' όλη τη διάρκεια της προετοιμασίας ενόψει της νέας σεζόν. Ο πρώτος του αγώνας ως επαγγελματίας ήταν η εντός έδρας νίκη της ομάδας του με 2–0 επί της Κόρδοβα για το πρωτάθλημα της Σεγούντα Ντιβισιόν.

Ο ίδιος επέστρεψε τελικά στη δεύτερη ομάδα τον Δεκέμβριο του 2011 και παρέμεινε εκεί μέχρι τις 13 Ιανουαρίου 2013. Την επόμενη ημέρα υπέγραψε με την πρώην του ομάδα ΟΥΚΑΜ Μούρθια, η οποία αγωνιζόταν στη Σεγούντα Ντιβισιόν Β.

### Βόλος

Στις 3 Ιουνίου 2021 ο Βόλος ανακοίνωσε την ανανέωση του συμβολαίου του.

Ένα μήνα αργότερα, όμως, στις 6 Ιουλίου 2021, ανακοίνωσε ότι λύθηκε το συμβόλαιό του και ότι μετεγγράφηκε στην ισπανική Λογρονιές.

## Παραπομπές


Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Λογρονιές
Κατηγορία:Ισπανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Βισένς Ματέου Ζαμόρα

Ο **Βισένς Ματέου Ζαμόρα** (, γεν. 3 Δεκεμβρίου 1961) είναι Ανδορρανός διπλωμάτης και πολιτικός. Ήταν ο Γενικός Σύνδικος (πρόεδρος) του Γενικού Συμβουλίου, το μονοθάλαμο νομοθετικό σώμα της Ανδόρρας. Έχει διδακτορικό στη Φιλοσοφία, μεταπτυχιακό στη Διοίκηση Επιχειρήσεων και πτυχίο δικαίου. Εργάστηκε ως καθηγητής φιλοσοφίας και λογοτεχνίας στη Σχολή Σαν Ερμενγκόλ και στο UNED. Ήταν πρεσβευτής της Ανδόρρας στην Ισπανία και στη Γαλλία και αντιπρόσωπος της στην UNESCO. Διετέλεσε Γενικός Γραμματέας του Υπουργείου Τεχνικής Παιδείας, Πολιτισμού και Νεότητας (1990-91) και ιδρυτικό μέλος της Εθνικής Δημοκρατικής Πρωτοβουλίας (IDN), ηγέτης του IDN (1993, 1996), μέλος του γενικού συμβουλίου για δύο θητείες (1994-1997 και 1997-2001) και ιδρυτικό μέλος του κόμματος Νέο Κέντρο (NC). 

## Παραπομπές


Κατηγορία:Γενικοί Σύνδικοι του Γενικού Συμβουλίου (Ανδόρρα)
Νέγκεβ

[μικρογραφία|300x300εσ|Το [Έιν Αβντάτ στην κοιλάδα Ζιν του Νεγκέβ]]
[δεξιά|μικρογραφία|186x186εσ|Με κόκκινο εμφανίζεται η [Νότια επαρχία (Ισραήλ)|νότια επαρχία του Ισραήλ, η οποία περιλαμβάνει το Νεγκέβ.]]
Το **Νέγκεβ** (/ˈnɛɡɛv/, , τιβεριανή εκφορά: **;  αν-Νακάμπ) είναι έρημη και ημιέρημη περιοχή στο νότιο Ισραήλ. Η μεγαλύτερη πόλη και το διοικητικό κέντρο του νότιου Ισραήλ είναι η Μπερ Σεβά (με πληθυσμό 209.687 κατοίκων), στο βόρειο Νέγκεβ. Το νότιο άκρο του Νέγκεβ βρίσκεται στον κόλπο της Άκαμπα και το θέρετρο Εϊλάτ. Περιέχει αρκετές αναπτυξιακές πόλεις, συμπεριλαμβανομένης της Ντιμόνα, του Αράντ και του Μιτσπέ Ραμόν. Στην πόλη βρίσκεται ένας μικρός αριθμός πόλεων Βεδουίνων όπως το Ραχάτ, το Τελ ασ-Σαμπί και το Λακιάχ. Υπάρχουν διάφορα κιμπουτσίμ στο Νέγκεβ, συμπεριλαμβανομένων του Ρεβιβίμ και του Σντε Μποκέρ. Στο Σντε Μποκέρ αποσύρθηκε ο Νταβίντ Μπεν-Γκουριόν, ο πρώτος πρωθυπουργός του Ισραήλ, αφού αποσύρθηκε από την πολιτική.

Η έρημος του Νέγκεβ είναι η έδρα του Πανεπιστήμιο του Νεγκέβ Μπεν-Γκουριόν. Περιλαμβάνει διάφορα τμήματα, όπως τα Ινστιτούτα Γιάκομπ Μπλάουσταϊν για την Έρευνα της Ερήμου και τη Διεθνή Σχολή Άλμπερτ Κατς για τις Μελέτες της Ερήμου, τα οποία βρίσκονται στην πανεπιστημιούπολη Μιντρεσέτ Μπεν-Γκουριόν κοντά στο Σντε Μποκέρ. 

Παρόλο που ιστορικά ήταν ξεχωριστή περιοχή, το Νέγκεβ προστέθηκε στην προτεινόμενη περιοχή της Παλαιστίνης υπό Βρετανική εντολή, μεγάλο τμήμα της οποίας αποτελεί σήμερα το Ισραήλ. Η ένταξη του Νεγκέβ στη βρετανική Παλαιστίνη έγινε από τον βρετανό αντιπρόσωπο Στ. Τζον Φίλμπι, στο "όνομα της Υπεριορδανίας".

Τον Οκτώβριο του 2012, ο παγκόσμιος εκδότης ταξιδιωτικών οδηγών Lonely Planet κατέταξε το Νεγκέβ δεύτερο στη λίστα των δέκα καλύτερων περιφερειακών ταξιδιωτικών προορισμών για το 2013, σημειώνοντας την τρέχουσα μεταμόρφωση της μέσω της ανάπτυξης.

Το κλίμα της περιοχής είναι ξερό στο μεγαλύτερο μέρος της, ενώ είναι ημίξηρο στην Μπερ Σεβά και στα βορειότερα τμήματα του Νεγκέβ. Οι βροχοπτώσεις είναι λίγες στα βόρεια και σπάνιες στα νότια. 

Το 2010 ο πληθυσμός του Νέγκεβ ήταν 630.000 άτομα, αν και καταλαμβάνει μια έκταση που ξεπερνά τα 13.000 τ.χλμ. (πάνω από τη μισή έκταση του Ισραήλ). Περίπου 470.000 από αυτούς είναι Εβραίοι, ενώ 160.000 είναι Βεδουίνοι. Ωστόσο η περιοχή καταγράφει γρήγορη πληθυσμιακή ανάπτυξη και αναμένεται να φτάσει τους 1,2 εκατομμύρια κατοίκους μέχρι το 2025. 

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Ισραήλ
Κίνημα για Αλλαγές

Το **Κίνημα για Αλλαγές** (Μαυροβουνιακά: Покрет за промјене, PzP) είναι ένα κεντροδεξιό ως δεξιό, λαϊκιστικό, φιλελεύθερο συντηρητικό πολιτικό κόμμα στο Μαυροβούνιο. Το κόμμα σχηματίστηκε το 2002 ως ΜΚΟ με την ονομασία «Ομάδα για Αλλαγές», και στις 17 Ιουλίου 2006 ιδρύθηκε επίσημα ως πολιτικό κόμμα με το σημερινό του όνομα. Αρχηγός του κόμματος είναι ο Νεμπόισα Μέντογεβιτς. Από το 2012 το Κίνημα για Αλλαγές είναι μέρος της συμμαχίας Δημοκρατικό Μέτωπο.

## Παραπομπές


Κατηγορία:Πολιτικά κόμματα Μαυροβουνίου
Νέα Σερβική Δημοκρατία

Η **Νέα Σερβική Δημοκρατία** είναι ένα δεξιό εθνικό συντηρητικό πολιτικό κόμμα στο Μαυροβούνιο. Υποστηρίζει την ενότητα Σερβίας-Μαυροβουνίου.και τη Ρωσοφιλία. Ιδρύθηκε στις 24 Ιανουαρίου 2009 με συγχώνευση των κομμάτων Σερβικό Λαϊκό Κόμμα και Λαϊκό Σοσιαλιστικό Κόμμα Μαυροβουνίου. Ιδρυτής και πρώτος πρόεδρος του κόμματος, που διατηρεί τη θέση του μέχρι σήμερα, είναι ο Αντρίγια Μάντιτς. Από το 2012 η Νέα Σερβική Δημοκρατία είναι μέρος της συμμαχίας Δημοκρατικό Μέτωπο.

## Παραπομπές


Κατηγορία:Πολιτικά κόμματα Μαυροβουνίου
Γιάννης Μιχαηλίδης (ποδοσφαιριστής)

Ο **Γιάννης Μιχαηλίδης** (γενν. 18 Φεβρουαρίου 2000) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον ΠΑΟΚ.

## Σταδιοδρομία σε συλλόγους
Ο Μιχαηλίδης ξεκίνησε τη σταδιοδρομία του από την Αθλητική Ακαδημία Γιαννιτσών, πριν ενταχθεί στην ακαδημία του ΠΑΟΚ το 2016. 

Έκανε το ντεμπούτο του με την πρώτη ομάδα του ΠΑΟΚ στις 15 Ιανουαρίου 2020, στον δεύτερο αγώνα του γύρου των 16 του Κυπέλλου Ελλάδας, στη νίκη με 4-1 εναντίον του ΟΦΗ. Την επόμενη σεζόν (2020-2021), κέρδισε την εμπιστοσύνη του προπονητή του ΠΑΟΚ, Πάμπλο Γκαρσία, όπου τον ξεκινούσε βασικό σε αρκετά παιχνίδια, τόσο για το πρωτάθλημα όσο και για το θεσμό του κυπέλλου και των ευρωπαϊκών διοργανώσεων. Στο τέλος της χρονιάς, στέφθηκε κυπελλούχος Ελλάδας για πρώτη φορά με την φανέλα του ΠΑΟΚ. Στον τελικό της 22 Μαΐου, ο ΠΑΟΚ αντιμετώπισε τον Ολυμπιακό, με τον Δικέφαλο του Βορρά να επικρατεί με 2-1. 

Για την σεζόν 2021-2022, αποτέλεσε έναν από τους βασικούς αμυντικούς της ομάδας. Ωστόσο, την άνοιξη του 2022, υπέστη ρήξη χιαστών, με αποτέλεσμα να μείνει εκτός αγώνων για πολύ μεγάλο χρονικό διάστημα. Επέστρεψε την επόμενη περίοδο (2022-2023) και πήρε χρόνο συμμετοχής στην δεύτερη ομάδα του ΠΑΟΚ. Στην πρώτη ομάδα επανήλθε την σεζόν 2023-2024, όπου αγωνίστηκε συνολικά σε 20 παιχνίδια. Εκείνη την χρονιά, πανηγύρισε την κατάκτηση του πρωταθλήματος με τον ομάδα του ΠΑΟΚ. Από τη σεζόν 2024-25, ο Μιχαηλίδης έγινε ο βασικός αμυντικός της ομάδας, μετά και τη μεταγραφή του Κωνσταντίνου Κουλιεράκη στην ομάδα της Βόλφσμπουργκ.    

## Εθνική Ελλάδας
Ο Μιχαηλίδης έχει αγωνιστεί στις εθνικές Ελλάδας Κ17, Κ18, Κ19 και Κ21. 

Ο Μιχαηλίδης κλήθηκε στην Εθνική Ελλάδας για τους αγώνες του Πρωταθλήματος Εθνών ΟΥΕΦΑ 2020-21 εναντίον της Σλοβενίας και του Κοσόβου στις 3 και 6 Σεπτεμβρίου 2020, αντίστοιχα. Σε αυτά τα δύο ματς, δεν αγωνίστηκε. Ωστόσο, το ντεμπούτο του με τα γαλανόλευκα ήρθε τον Οκτώβριο του ίδιου έτους, όπου ξεκίνησε βασικός στον φιλικό αγώνα κόντρα στην Αυστρία. 

## Τίτλοι

;ΠΑΟΚ
* Πρωτάθλημα Ελλάδας: **(1)** 2023-24
* Κύπελλο Ελλάδος: **(1)** 2020-21

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Σούπερ Λιγκ 2 Ελλάδας
Οδός 25ης Αυγούστου (Ηράκλειο)

Η **οδός 25ης Αυγούστου** (πλήρες όνομα: *Μαρτύρων της 25ης Αυγούστου 1898*) είναι κεντρικός δρόμος στο Ηράκλειο.  

Στα ενετικά χρόνια ξεκινούσε από την πύλη του Μόλου, το περιτείχισμα στο λιμάνι, και κατέληγε στην πύλη Voltone.  'Ηταν ο πιο κεντρικός δρόμος του ενετικού Χάνδακα, στον οποίο βρισκόταν η κεντρική αγορά, ο ναός του Αγίου Μάρκου, το ανάκτορο του δούκα, το ανάκτορο του Καπιτάνο και του γενικού προβλεπτή, και η Λότζια, η λέσχη των ενετών ευγενών. 

Στον ίδιο δρόμο συνέβησαν τα γεγονότα της σφαγής του Ηρακλείου, στις 25 Αυγούστου του 1898. 

Σήμερα ξεκινάει από την Λότζια,σημερινό δημαρχείο, και φτάνει μέχρι το λιμάνι ,την πλατεία 18 'Αγγλων. Είναι γεμάτη με πανέμορφα νεοκλασσικά κτίρια, τα οποία χτίστηκαν μετά την καταστροφή ολοκληρωτικά του δρόμου στις 25-8-1898. Σήμερα στεγάζονται σε αυτά τράπεζες, καταστήματα εστίασης, γραφεία και διάφορα άλλα καταστήματα.  Eπίσης βρίσκεται και ο Ναός του Αγίου Τίτου (Ηράκλειο) με τα ξεχωριστής ομορφιάς βιτρώ του.  

Σήμερα είναι ο κεντρικός και ο πιο τουριστικά επισκέψιμος δρόμος του κέντρου του Ηρακλείου που ενώνει την πόλη με το λιμάνι.

## Παραπομπές


## Πηγές

* https://www.cretanbeaches.com/el/%CF%80%CF%8C%CE%BB%CE%B5%CE%B9%CF%82-%CF%84%CE%B7%CF%82-%CE%BA%CF%81%CE%AE%CF%84%CE%B7%CF%82/%CF%80%CF%8C%CE%BB%CE%B7-%CE%B7%CF%81%CE%B1%CE%BA%CE%BB%CE%B5%CE%AF%CE%BF%CF%85/10-%CE%B1%CE%BE%CE%B9%CE%BF%CE%B8%CE%AD%CE%B1%CF%84%CE%B1-%CF%80%CE%BF%CF%85-%CF%80%CF%81%CE%AD%CF%80%CE%B5%CE%B9-%CE%BD%CE%B1-%CE%B5%CF%80%CE%B9%CF%83%CE%BA%CE%B5%CF%86%CF%84%CE%B5%CE%AF%CF%84%CE%B5-%CF%83%CF%84%CE%BF-%CE%B7%CF%81%CE%AC%CE%BA%CE%BB%CE%B5%CE%B9%CE%BF/%CE%BF%CE%B4%CF%8C%CF%82-25%CE%B7%CF%82-%CE%B1%CF%85%CE%B3%CE%BF%CF%8D%CF%83%CF%84%CE%BF%CF%85
* Χάρτης     του δρόμου
*https://www.explorecrete.com/Heraklion/GR14-Heraklion-25-august.html
Κατηγορία:Ελληνικοί δρόμοι
Κατηγορία:Ηράκλειο
Ο άνθρωπος που γελά

***Ο άνθρωπος που γελά*** (τίτλος πρωτοτύπου: *L'Homme qui rit*) είναι μυθιστόρημα του Γάλλου συγγραφέα Βίκτωρα Ουγκώ, που πρωτοεκδόθηκε τον Απρίλιο του 1869. Η υπόθεσή του λαβαίνει χώρα στην Αγγλία του ύστερου 17ου και του 18ου αιώνα, κατά τις βασιλείες του Ιακώβου Β΄ και της Βασίλισσας Άννας, αντιστοίχως, και παρουσιάζει την αγγλική βασιλική οικογένεια και αριστοκρατία της εποχής ως σκληρούς και διψασμένους για εξουσία ανθρώπους. Ο Ουγκώ, εξορισμένος εκείνα τα χρόνια στις Αγγλονορμανδικές Νήσους, είχε σκοπό να παραλληλίσει την τότε Αγγλία με τη Γαλλία του Λουδοβίκου Φιλίππου και της Αντιβασιλείας. 

Το μυθιστόρημα αφηγείται τη ζωή ενός νεαρού ευγενούς, του Γκουιπλαίν, που είχε παραμορφωθεί ως νήπιο και ταξιδεύει με τον προστάτη και σύντροφό του περιπλανώμενο φιλόσοφο Ούρσους και το κοριτσάκι που έσωσε σε μια χιονοθύελλα. Ο Γκουιπλαίν είναι ο άνθρωπος του τίτλου του έργου, καθώς το πρόσωπό του είναι ακρωτηριασμένο σε μια έκφραση μόνιμου γέλιου. Το βιβλίο έχει εμπνεύσει αρκετούς καλλιτέχνες και έχει μεταφερθεί επανειλημμένα στον κινηματογράφο και στο θέατρο.

## Παραπομπές


Ανθρωπος που
Homo homini lupus

Η έκφραση **«Homo homini lupus»** (ή στην πλήρη εκδοχή *Homo homini lupus est*) είναι μια παροιμία-γνωμικό στη λατινική γλώσσα, που σημαίνει «Ο άνθρωπος για τον άνθρωπο είναι λύκος». Αναφέρεται σε καταστάσεις όπου άνθρωποι συμπεριφέρονται προς συνάνθρωπο ή συνανθρώπους τους με τρόπο άγριο ή άγρια ανταγωνιστικό, καθώς εδώ ο λύκος παρουσιάζεται παραδοσιακά, με αρνητικά χαρακτηριστικά, ως ζώο αρπακτικό, σκληρό, δηλαδή ως «άγριο ζώο».

## Ιστορικό
Η έκφραση πρωτοεμφανίζεται, παραλλαγμένη, στον στίχο 495 της κωμωδίας *Asinaria* του Ρωμαίου Πλαύτου: *«Lupus est homo homini, non homo, quom qualis sit non novit»*. Αυτή μεταφράζεται ως «ο άνθρωπος δεν είναι άνθρωπος, αλλά λύκος για έναν ξένο», ή «ο άνθρωπος είναι λύκος αντί άνθρωπος προς έναν άλλο άνθρωπο, όταν δεν γνωρίζει το ποιόν του».

Ως αντίστιξη ο φιλόσοφος Σενέκας έγραψε στις *[[Epistulae morales ad Lucilium]]* (Epistula XCV, παράγρ. 33) *homo, sacra res homini*, Ο
Έρασμος συμπεριέλαβε το γνωμικό στη συλλογή του *Adagia* (1500), γράφοντας σχετικώς με την παραλλαγή του Πλαύτου: «Εδώ προειδοποιούμαστε να μη εμπιστευόμαστε έναν άγνωστο άνθρωπο, αλλά να είμαστε προσεκτικοί σαν να ήταν λύκος.»

Ο Ισπανός θεολόγος και νομομαθής μοναχός Φραγκίσκος ντε Βιτόρια έγραψε σε μία από τις *Relectiones Theologicae* ότι ο Ρωμαίος ποιητής Οβίδιος διαφωνούσε με το γνωμικό και έλεγε ότι «ο άνθρωπος δεν είναι λύκος προς τον συνάνθρωπό του, αλλά άνθρωπος».

Ο Σίγκμουντ Φρόυντ συμφωνούσε με την παροιμία, καθώς γράφει στο έργο του *[[Ο Πολιτισμός Πηγή Δυστυχίας]]* (1930): «Οι άνθρωποι δεν είναι ευγενή πλάσματα, που επιθυμούν να αγαπηθούν, που το πολύ αμύνονται αν δεχθούν επίθεση. Αντιθέτως, είναι όντα μεταξύ των ενστικτωδών προικισμάτων των οποίων πρέπει να αναγνωρισθεί ένα ισχυρό μερίδιο επιθετικότητας. Ως αποτέλεσμα, ο πλησίον τους είναι για αυτούς όχι ένας δυνητικός βοηθός ή αντικείμενο έρωτα, αλλά επίσης κάποιος που τους θέτει σε πειρασμό να ικανοποιήσουν την επιθετικότητά τους επάνω του, να εκμεταλλευθούν το εργασιακό του δυναμικό χωρίς αποζημίωση, να τον χρησιμοποιήσουν σεξουαλικά χωρίς τη συγκατάθεσή του, να πάρουν τα αγαθά του, να τον εξευτελίσουν, να του προκαλέσουν πόνο, να τον βασανίσουν και να τον σκοτώσουν. *Homo homini lupus.* Ποιος, με δεδομένη όλη την εμπειρία του της ζωής και της Ιστορίας, θα έχει το θάρρος να αμφισβητήσει αυτό το συμπέρασμα;»

## Δείτε επίσης
* Λύκοι στη λαογραφία, θρησκεία και μυθολογία

## Παραπομπές


Κατηγορία:Λατινικές φράσεις
Μαρία Αλεξάνδρα του Σλέσβιχ-Χόλσταϊν

Η **Μαρία Αλεξάνδρα του Σλέσβιχ-Χόλσταϊν** (*Marie Alexandra von Schleswig-Holstein*, 9 Ιουλίου 1927 – 14 Δεκεμβρίου 2000) ήταν κόρη του Γουλιέλμου Φρειδερίκου του Σλέσβιχ-Χόλσταϊν.

## Βιογραφία
Η *Μαρία Αλεξάνδρα Καρολίνα Ματθίλδη Βικτωρία Ειρήνη* γεννήθηκε στις 9 Ιουλίου 1927 στο Κάστρο Λούισενλαντ, και ήταν το νεότερο παιδί και η μοναχοκόρη του Γουλιέλμου Φρειδερίκου, Δούκα του Σλέσβιχ-Χόλσταϊν, και της Μαρίας Μελίτας του Χοενλόε-Λάνγκενμπουργκ.

Στις 22 Ιουλίου 1970 παντρεύτηκε τον Αμερικανό επιχειρηματία Ντάγκλας Μπάρτον-Μίλλερ στο Γκρύνχολτς. Το ζευγάρι δεν απέκτησε απογόνους. 

Ζούσαν στο Φρίντριχσχαφεν όπου ο σύζυγός της διατηρούσε αλυσίδα εστιατορίων. 

Πέθανε στις 14 Δεκεμβρίου 2000 στο Φρίντριχσχαφεν σε ηλικία 73 ετών. Είναι θαμμένη στο Κοιμητήριο Λούισενλαντ στο Σλέσβιχ-Χόλσταϊν.

## Πρόγονοι

## Τίτλοι
*9 Ιουλίου 1927 – 14 Δεκεμβρίου 2000: *Η Υψηλότητα* Πριγκίπισσα Μαρία Αλεξάνδρα του Σλέσβιχ-Χόλσταϊν-Σόντερμπουργκ-Γκλύξμπουργκ

## Παραπομπές


Κατηγορία:Οίκος του Γκλύξμπουργκ
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Κομμουνιστικό Κόμμα των Εργαζομένων της Ισπανίας

Το **Κομμουνιστικό Κόμμα Εργαζομένων Ισπανίας** (ισπ. *Partido Comunista de los Trabajadores de España***, PCTE**) είναι ένα κομμουνιστικό και μαρξιστικό-λενινιστικό πολιτικό κόμμα της Ισπανίας. Ιδρύθηκε στις 3 Μαρτίου 2019 ύστερα από διάσπαση του Κομμουνιστικού Κόμματος των Λαών της Ισπανίας. Η οργάνωση νεολαίας του κόμματος είναι οι Συλλογικότητες Κομμουνιστικών Νεολαιών.

Το κόμμα συμμετείχε στις εκλογές του Απριλίου 2019, λαμβάνοντας 14.189 ψήφους που αντιστοιχούν στο 0,05% των συνολικών ψήφων, και στις ευρωεκλογές του 2019, όπου έλαβε 19.081 ψήφους που αντιστοιχούν στο 0,09% των συνολικών ψήφων. Ταυτόχρονα με τις ευρωεκλογές, το κόμμα συμμετείχε σε πέντε περιφερειακές εκλογές και σε 16 δημοτικές εκλογές, στις οποίες κέρδισε 2 έδρες στο δημοτικό συμβούλιο του δήμου της Ντεγκάνια στις νοτιοδυτικές Αστούριες. Επίσης, υποστήριξε και την τοπική λίστα *Συνέλευση Πολιτών της [[Τορελαβέγα]]*, η οποία κέρδισε επίσης δύο έδρες.

Στις εκλογές του Νοεμβρίου 2019, το κόμμα συμμετείχε στις εκλογές σε 37 εκλογικές περιφέρειες έναντι των 27 στις προηγούμενες εκλογές, λαμβάνοντας 13.828 ψήφους που αντιστοιχούν στο 0,06% επί του συνολικού αριθμών ψήφων.
## Παραπομπές


Κατηγορία:Κομμουνιστικά κόμματα στην Ισπανία
Ιαννάκιος Γαβράς

Ο **Ιαννάκιος Γαβράς** ήταν βυζαντινός στρατηγός της Αυτοκρατορίας της Νίκαιας του 13ου αιώνα. 

Ο Γαβρας ήταν δουξ του Θέματος Μυλάσσης και Μελανουδίου, *πανσέβαστος* και *σεβαστός*. Είναι γνωστός από σιγίλιο σχετικό με δωρεά σε Μονή που χρονολογείται το 1211.

## Παραπομπές


Κατηγορία:Βυζαντινοί του 13ου αιώνα
Κατηγορία:Πρόσωπα της Αυτοκρατορίας της Νίκαιας
Κατηγορία:Βυζαντινοί δούκες
Κατηγορία:Κυβερνήτες του Θέματος Μυλάσσης και Μελανουδίου
Κατηγορία:Σεβαστοί
Ανδρόνικος Καντακουζηνός (δουξ)

Ο **Ανδρόνικος Καντακουζηνός**, άγνωστο αν καταγόταν από την Οικογένεια Καντακουζηνών, ήταν βυζαντινός στρατηγός της Αυτοκρατορίας της Νίκαιας του 12ου αιώνα. 

Ο Ανδρόνικος Καντακουζηνός ήταν *δουξ* κι *απογραφέας* του Θέματος Μυλάσσης και Μελανουδίου, *πανσέβαστος* και *σεβαστός*. Το 1189 στάλθηκε με τον Ιωάννη Δούκα Καματηρό σε διπλωματική αποστολή, να υποδεχτούν στη Θράκη τον στρατό του Φρειδερίκου Μπαρμπαρόσα. Ο Νικήτας Χωνιάτης όμως τους κατηγόρησε για έλειψη διπλωματικότητας.

## Παραπομπές


Κατηγορία:Βυζαντινοί του 12ου αιώνα
Κατηγορία:Πρόσωπα της Αυτοκρατορίας της Νίκαιας
Κατηγορία:Βυζαντινοί δούκες
Κατηγορία:Κυβερνήτες του Θέματος Μυλάσσης και Μελανουδίου
Κατηγορία:Σεβαστοί
Ανδρονικος
Κατηγορία:Βυζαντινοί διπλωμάτες
Λάζαρος Ρότα

Ο **Λάζαρος Ρότα** (αλβανικά: *Lazar Rota*, γενν. 23 Αυγούστου 1997, Κατερίνη) είναι Έλληνας επαγγελματίας ποδοσφαιριστής αλβανικής καταγωγής, ο οποίος αγωνίζεται ως δεξιός πλάγιος αμυντικός για την Α.Ε.Κ. και την Εθνική Ελλάδας.

## Σταδιοδρομία σε συλλόγους
### Πρώτα χρόνια
Ο Ρότα ξεκίνησε τη σταδιοδρομία του στην ακαδημία νέων του Άρη Θεσσαλονίκης και στη συνέχεια εντάχθηκε στους νέους του Ηρακλή Θεσσαλονίκης. Στη συνέχεια, εντάχθηκε στην ΦΚ Σλάβοϊ Τρεμπίσοφ στη 2. Λίγκα Σλοβακίας. Εκεί παρέμεινε για μια σεζόν (2017-2018), κάνοντας 12 συμμετοχές και σκοράροντας 1 γκολ.

### Ζέμπλιν Μιχαλόβτσε
Ο Ρότα έκανε το επαγγελματικό ντεμπούτο του στο πρωτάθλημα Σλοβακίας με την Ζέμπλιν Μιχαλόβτσε εναντίον της Ντούναϊσκα Στρέντα στις 29 Ιουλίου 2018, όπου αγωνίστηκε σε όλη την διάρκεια της εκτός έδρας ήττας με 4-1.

### Φορτούνα Σίταρντ
Στις 31 Ιανουαρίου 2020, ανακοινώθηκε η μεταγραφή του στη Φορτούνα Σίταρντ, όπου υπέγραψε συμβόλαιο 3,5 ετών με τον ολλανδικό σύλλογο.

### ΑΕΚ
Στις 2 Σεπτεμβρίου 2021, η Α.Ε.Κ. ανακοίνωσε την απόκτηση του 24χρονου Ρότα με τριετές συμβόλαιο. Το 2023 επέκτεινε το συμβόλαιο μέχρι τον Ιούνιο του 2026 και το 2025 ανανέωσε μέχρι το καλοκαίρι του 2030.

## Εθνική ομάδα
Ο Ρότα κλήθηκε πρώτη φορά στην Εθνική Ελλάδας για τους αγώνες του Πρωταθλήματος Εθνών ΟΥΕΦΑ 2020-21 εναντίον της Σλοβενίας και του Κοσόβου στις 3 και 6 Σεπτεμβρίου 2020, αντίστοιχα. Στις 11 Οκτωβρίου 2020, έκανε το ντεμπούτο του, ως αλλαγή στο 69ο λεπτό, στη νίκη με 2-0 εναντίον της Μολδαβίας, για την ίδια διοργάνωση.

## Διακρίσεις
**ΑΕΚ**
*Πρωτάθλημα Ελλάδας: 2022-23
*Κύπελλο Ελλάδας: 2022-23

## Παραπομπές


## Εξωτερικοί σύνδεσμοι
*Επίσημο προφίλ στη Ζέμπλιν Μιχαλόβτσε 
*  
*Προφίλ στο Futbalnet
*Προφίλ στη Fortuna Liga
*Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Έλληνες αλβανικής καταγωγής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΦΚ Σλάβοϊ Τρεμπίσοφ
Κατηγορία:Ποδοσφαιριστές 2. Λίγκα Σλοβακίας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΜΦΚ Ζέμπλιν Μιχαλόβτσε
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ποδοσφαιριστές Φορτούνα Σίταρντ
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
ΓΤΚ Γκλιβίτσε

Η **Γκλιβίτσκιε Τοβαζίστφο Κοσικούφκι Γκλιβίτσε** (πολωνικά: *Gliwickie Towarzystwo Koszykówki Gliwice*), εν συντομία **ΓΤΚ Γκλιβίτσε** (*GTK Gliwice*), είναι πολωνικός επαγγελματικό σύλλογος καλαθοσφαίρισης, με έδρα το Γκλιβίτσε. Η ομάδα επί του παρόντος συμμετέχει στην κορυφαία κατηγορία της πολωνικής καλαθοσφαίρισης. 

## Ιστορία
Ο σύλλογος ιδρύθηκε το 1998 και αρχικά επικεντρώθηκε στις ομάδες νέων και στην ανάπτυξη νέων παικτών. Το 2006, ο σύλλογος έφτασε στην 3 Λίγκα, την τέταρτη κατηγορία στην πολωνική καλαθοσφαίριση. Το 2010, ο σύλλογος προβιβάστηκε στην 2 Λίγκα και το 2014 ο σύλλογος κλήθηκε να συμμετάσχει στην 1 Λίγκα. Αφού ο σύλλογος τερμάτισε στη δεύτερη θέση τη 2016-17, η Γκλιβίτσε κλήθηκε να συμμετάσχει στο πρωτάθλημα Πολωνίας για τη σεζόν 2017-18. 

Από το 2018, η Γκλιβίτσε παίζει στην Αρένα Γκλιβίτσε, αλλάζοντας μεταξύ της μεγάλης αίθουσας και της αίθουσας προπόνησης. 

Στις 26 Μαΐου 2020, η Γκλιβίτσε υπέγραψε τον Γερμανό Ματίας Ζόλνερ ως νέο προπονητή. 

## Σεζόν ανά σεζόν

## Παραπομπές


## Εξωτερικοί σύνδεσμοι

* Σελίδα στο Facebook 

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1998
Μπουγιουκσεχίρ Μπελεντιγιέ Ερζουρουμσπόρ

Η **Μπουγιουκσεχίρ Μπελεντιγιέ Ερζουρουμσπόρ** (τουρκικά: *Büyükşehir Belediye Erzurumspor*), κοινώς γνωστή ως **ΜΜ** **Ερζουρουμσπόρ** (*BB Erzurumspor*) ή **Έρζουρουμ ΜΜ** (*Erzurum BB*), είναι τουρκικός επαγγελματικός ποδοσφαιρικός σύλλογος, με έδρα το Ερζερούμ. Συμμετέχει στη Σούπερ Λιγκ, το κορυφαίο επίπεδο του τουρκικού ποδοσφαίρου. Η Ερζουρουμσπόρ ιδρύθηκε το 2005 και τα χρώματά τις είναι το λευκό και το μπλε. 

## Στάδιο
Αυτήν τη στιγμή η ομάδα παίζει στο Στάδιο Καζίμ Καράμπεκιρ. 

## Συμμετοχές σε κατηγορίες

* Σούπερ Λιγκ: 2018–19, 2020– 
* Πρώτη Κατηγορία: 2017–18, 2019–20 
* Δεύτερη Κατηγορία: 2016–17 
* Τρίτη Κατηγορία: 2011–16 
* Περιφερειακό Ερασιτεχνικό Πρωτάθλημα: 2010-11 

## Διακρίσεις

* Πρώτη Κατηγορία Τουρκίας: Νικήτρια πλέι οφ: 2017-18 
* Δεύτερη Κατηγορία Τουρκίας: Νικήτρια πλέι οφ: 2016-17 
* Τρίτη Κατηγορία Τουρκίας: Πρωταθλήτρια: 2015–16 
* Τουρκικό Περιφερειακό Ερασιτεχνικό Πρωτάθλημα: Πρωταθλήτρια: 2010-11 

## Παραπομπές


## Εξωτερικοί σύνδεσμοι

* Επίσημος ιστότοπος  
* Προφίλ στο TFF.org 

Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 2005
Δημοκρατικό Λαϊκό Κόμμα (Μαυροβούνιο)

Το **Δημοκρατικό Λαϊκό Κόμμα** (Σερβικά: Демократска народна партија, DNP) είναι ένα δεξιό, κοινωνικό συντηρητικό, σοσιαλδημοκρατικό κόμμα της αντιπολίτευσης στο Μαυροβούνιο. Υποστηρίζει τον λαϊκισμό, την ενότητα Σερβίας-Μαυροβουνίου και τη Ρωσοφιλία. Σχηματίστηκε το 2012, και ιδρύθηκε επίσημα στις 30 Νοεμβρίου 2014 από τον Μίλαν Κνέζεβιτς, ο οποίος έγινε και ο πρώτος πρόεδρος του κόμματος. Από το 2015 είναι μέρος της συμμαχίας Δημοκρατικό Μέτωπο.

## Ιστορικό
Το 2012 μία ομάδα πολιτικών διασπάστηκε από το Σοσιαλιστικό Λαϊκό Κόμμα του Μαυροβουνίου και σχημάτισε την «Ομάδα Ψηφοφόρων του Μίλαν Κνέζεβιτς», η οποία προσχώρησε στη νεοσύστατη πολιτική συμμαχία Δημοκρατικό Μέτωπο. Στις 30 Νοεμβρίου 2014 ο Μίλαν Κνέζεβιτς ίδρυσε το Δημοκρατικό Λαϊκό Κόμμα. 

## Παραπομπές


Κατηγορία:Πολιτικά κόμματα Μαυροβουνίου
Σχεδίαση ξύλου

Η **σχεδίαση ξύλου** ή *"νερά"* (αγγλ. *wood grain*) είναι η ιδιαίτερη εξωτερική εμφάνιση που έχει το ξύλο ανάλογα με την κατεύθυνση των ινών του και τα *«σχέδια»* που παρουσιάζει. Οι ίνες του ξύλου ανάλογα με την κοπή μπορεί να μοιάζουν σαν παράλληλες, παραβολοειδείς, στρεβλές, λοξές ή κυματοειδείς γραμμές.

## Χαρακτηριστικά
Η κατανομή των χαρακτηριστικών του ξύλου, λ.χ. ακτίνες, δακτύλιοι κ.ά., στην ακτινική και την εφαπτομενική τομή του ονομάζεται *νερά* του ξύλου. Η εμφάνιση των ακτινικών τομών λέγεται «ισόβενα νερά» και ομοιάζει με παράλληλες γραμμές. Πολλές φορές επιδιώκεται η δημιουργία τέτοιων τομών κατά την παραγωγή λεπτών φύλλων ξύλου.

Επιπλέον, υπάρχει και η σχεδίαση στην εφαπτομενική τομή - που ομοιάζει με *παραβολές*- και λέγεται «φαρδύβενα νερά», όπως λ.χ. στην καστανιά, δεσποτάκι, φτελιά. Πολλές φορές διακοσμητικές επιφάνειες και δάπεδα (παρκέτα) έχουν τη σχεδίαση αυτή, δηλ. την *φαρδύβενη* (= φαρδιές βένες).

## Διακοσμητική αξία
Τα *«νερά»* του ξύλου σε μία κουζίνα, έπιπλο, παρκέτο ή άλλη κατασκευή, έχουν σημαντική διακοσμητική αξία. Σε αρκετές περιπτώσεις, η σχεδίαση μπορεί να βοηθά στην αναγνώριση και την ταυτοποίηση του είδους.  Δύο χαρακτηριστικοί τύποι σχεδίασης είναι η *χρυσαλίδα* που απαντάται σε ξύλο λευκής ή ερυθράς δρυός (*Quercus sp.*), και η *βροχή* που απαντάται κυρίως στην οξιά (*Fagus sp.*) σε ακτινική τομή, αλλά επίσης και στα είδη σφενδάμι και πλατάνι.

Ως ιδιαίτερο γνώρισμα του ξύλου, η σχεδίαση προσδίδει ομορφιά, φυσικότητα και ωραία αισθητική. Πολλές κατασκευές από άλλα συνθετικά υλικά λ.χ. πλαστικού, αλουμινίου, πολυμερών, παράγονται έτσι, ώστε να φέρουν *νερά* -σαν του ξύλου- στην επιφάνειά τους.

## Παραπομπές


Κατηγορία:Ξύλο
Κατηγορία:Ξυλουργική
Βικτώρια της Πρωσίας

Η **Βικτωρία** (γερμ. *Viktoria von Preußen*, 12 Απριλίου 1866 - 13 Νοεμβρίου 1929) του Οίκου των Χοεντσόλλερν ήταν πριγκίπισσα της Πρωσίας και μετέπειτα πριγκίπισσα του Σάουμπουργκ-Λίππε.

## Βιογραφία
Η *Φρειδερίκη Αμαλία Βιλελμίνη Βικτωρία* γεννήθηκε στις 12 Απριλίου 1866 στο Νέο Παλάτι του Πότσδαμ, και ήταν το πέμπτο παιδί και η δεύτερη κόρη του Φρειδερίκου Γ´ της Γερμανίας και της Βικτωρίας, Βασιλικής Πριγκίπισσας του Ηνωμένου Βασιλείου. Στον οικογενειακό της κύκλο ήταν γνωστή ως *Μορέττα* ή *Μικρή Βίκυ* (καθώς η μητέρα της ήταν γνωστή ως *Βίκυ*).

Σε νεαρή ηλικία ερωτεύτηκε τον Αλέξανδρο του Μπάττενμπεργκ (αργότερα Πρίγκιπα της Βουλγαρίας). Οι γονείς της ήταν υπέρ ενός μελλοντικού γάμου με τον νεαρό Αλέξανδρο, αλλά ο παππούς της, ο αυτοκράτορας Γουλιέλμος, και ο καγκελάριος Όττο φον Μπίσμαρκ ήταν αντίθετοι. Πίστευαν ότι αν η Βικτωρία παντρευόταν τον Αλέξανδρο, αυτό θα ήταν άδικο για τους Ρώσους, τους οποίους ο Αλέξανδρος αμφισβητούσε.

Τελικά παντρεύτηκε τον Αδόλφο του Σάουμπουργκ-Λίππε στις 19 Νοεμβρίου 1890. Το ζευγάρι δεν απέκτησε απογόνους. Ο Αδόλφος απεβίωσε το 1916. 

Το 1927 παντρεύτηκε τον Ρώσο φοιτητή Αλεξάντρ Ζούμπκοφ στο δημαρχείο της Βόννης και μετά σε ελληνορθόδοξη εκκλησία. Χωρίς να ζητήσει άδεια από τον τέως αυτοκράτορα Γουλιέλμο Β΄, παραιτήθηκε από τους τίτλους της. Στο γάμο η οικογένεια της δεν ήταν παρούσα. Χώρισαν το 1928. 

Πέθανε από πνευμονία στις 13 Νοεμβρίου 1929 στο Νοσοκομείο *Άγιος Φραγκίσκος* στη Βόννη σε ηλικία 63 ετών. Είναι θαμμένη στο Παλάτι Φρήντριχσχοφ, οικία της αδελφής της, Μαργαρίτας, στο Κρόνμπεργκ ιμ Τάουνους.

## Τίτλοι
*12 Απριλίου 1866 – 19 Νοεμβρίου 1890: *Η Βασιλική Υψηλότητα* Πριγκίπισσα Βικτωρία της Πρωσίας
*19 Νοεμβρίου 1890 – 9 Ιουλίου 1927: *Η Βασιλική Υψηλότητα* Πριγκίπισσα Αδόλφου του Σάουμπουργκ-Λίππε, Πριγκίπισσα της Πρωσίας
*9 Ιουλίου 1927 – 13 Νοεμβρίου 1929: Κα. Βικτόρια Ζούμπκοφ

## Πρόγονοι

## Βιβλιογραφία
*
*
*
*
*Van der Kiste, John. The Prussian Princesses, 2014
*

## Παραπομπές σε πηγές

Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Μοργανατικοί γάμοι
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Ραφίνια

Το **Ραφίνια** (πορτογαλικά: *Rafinha*) είναι η υποκοριστική μορφή του ονόματος **[[Ράφαελ (όνομα)|Ράφαελ]]**. Μπορεί να αναφέρεται στους: 

* Ραφίνια (ποδοσφαιριστής, γενν. το 1982), πλήρες όνομα Ραφαέλ Σκαπίνι ντε Αλμέιντα, Βραζιλιάνος ποδοσφαιριστής. 
* Ραφίνια (ποδοσφαιριστής, γενν. το 1985), πλήρες όνομα Μάρσιο Ραφαέλ Φερέιρα ντε Σόουζα, Βραζιλιάνος ποδοσφαιριστής. 
* Ραφίνια (ποδοσφαιριστής, γενν. το 1987), πλήρες όνομα Ραφαέλ ντος Σάντος ντε Ολιβέιρα, Βραζιλιάνος ποδοσφαιριστής. 
* Ραφίνια (ποδοσφαιριστής, γενν. το 1988), πλήρες όνομα Ραφαέλ Τσάγκας Μασάντο, Βραζιλιάνος ποδοσφαιριστής. 
* Ραφίνια (ποδοσφαιριστής, γενν. το 1992), πλήρες όνομα Ραφαέλ Ντινίζ Άλβες ντε Σίλβα, Βραζιλιάνος ποδοσφαιριστής. 
* Ραφίνια (ποδοσφαιριστής, γενν. το Φεβρουάριο του 1993), πλήρες όνομα Ραφαέλ Αλκάνταρα ντο Νασιμέντο, Βραζιλιάνος ποδοσφαιριστής. 
* Ραφίνια (ποδοσφαιριστής, γενν. τον Απρίλιο του 1993), πλήρες όνομα Ραφαέλ Λίμα Περέιρα, Βραζιλιάνος ποδοσφαιριστής. 
* Ραφαέλ Ρεμπέλο (γενν. το 1980), Βραζιλιάνος καλλιτέχνης πολεμικών τεχνών. 
* Ραφαέλα ντε Μιράντα Τραβαλάο (γενν. το 1988), Βραζιλιάνα διεθνής ποδοσφαιρίστρια. 
* Ραφίνια Κούνια (γενν. το 1992), πλήρες όνομα Σάντρο Ραφαέλ Βέιγκα Κούνια, Πορτογάλος ποδοσφαιριστής.

Κατηγορία:Αποσαφήνιση
Κατηγορία:Ψευδώνυμα
Αμαλία της Βάδης

Η **Αμαλία** (γερμ. *Amalie von Baden*, 26 Ιανουαρίου 1795 - 14 Σεπτεμβρίου 1869) του Οίκου του Τσέρινγκεν ήταν πριγκίπισσα της Βάδης και με το γάμο της έγινε πριγκίπισσα του Φύρστενμπεργκ.

## Βιογραφία
Η *Αμαλία Χριστίνα Καρολίνα* γεννήθηκε στις 26 Ιανουαρίου 1795 στο Παλάτι της Καρλσρούης, και ήταν το τέταρτο παιδί και η μοναχοκόρη του Καρόλου Φρειδερίκου της Βάδης και της μοργανατικής συζύγου του, Λουίζας Καρολίνας του Χόχμπεργκ. Όταν γεννήθηκε, έλαβε τον τίτλο *[[Βαρόνος|βαρόνη]] Αμαλία του Χόχμπεργκ*.

Στις 19 Απριλίου 1818 παντρεύτηκε τον Κάρολο Έγκον Β΄ του Φύρστενμπεργκ. Απέκτησαν επτά παιδιά:
*τη *Μαρία Ελισάβετ* Λουίζα (1819 - 1897).
*τον *Κάρολο Έγκον Γ΄* Λεοπόλδο Μαρία Γουλιέλμο Μαξιμιλιανό (1820 - 1892), παντρεύτηκε την Ελισάβετ του Ρόυς-Γκράιτς. Απέκτησαν 3 παιδιά.
*τη Μαρία *Αμαλία* (1821 - 1899), παντρεύτηκε το Βίκτωρα του Ράτιμπορ. Απέκτησαν 10 παιδιά.
*το *Μαξιμιλιανό Έγκον Α΄* Χριστιανό (1822 - 1873), παντρεύτηκε τη Λεοντίνε φον Κέβενχυλλερ-Μετς. Δεν απέκτησαν παιδιά.
*τη *Μαρία Ερριέττα* Ελεονώρα (1823 - 1834).
*τον *Αιμίλιο Έγκον* Μαξιμιλιανό (1825 - 1899), παντρεύτηκε τη χήρα του αδελφού του, Λεοντίνε φον Κέβενχυλλερ-Μετς. Δεν απέκτησαν παιδιά.
*την *Παυλίνα Βιλελμίνη* Καρολίνα (1829 - 1900), παντρεύτηκε τον Ούγο του Χοενλόε-Έρινγκεν. Απέκτησαν 9 παιδιά.

Πέθανε στις 14 Σεπτεμβρίου 1869 στην Καρλσρούη σε ηλικία 74 ετών.

## Πρόγονοι

## Τίτλοι
*26 Ιανουαρίου 1795 - 1796: Βαρόνη Αμαλία του Χόχμπεργκ
*1796 - 1817: Κόμισσα Αμαλία του Χόχμπεργκ
*1817 - 19 Απριλίου 1818: *Η Μεγάλη Δουκική Υψηλότητα* Πριγκίπισσα Αμαλία της Βάδης
*19 Απριλίου 1818 – 22 Οκτωβρίου 1854: *Η Βασιλική Υψηλότητα* Η Πριγκίπισσα του Φύρστενμπεργκ
*22 Οκτωβρίου 1854 - 14 Σεπτεμβρίου 1869: *Η Βασιλική Υψηλότητα* Η Χήρα Πριγκίπισσα του Φύρστενμπεργκ

## Παραπομπές
* Hansmartin Schwarzmaier: *Die Markgrafen von Baden*, in: Die Zähringer – Eine Tradition und ihre Erforschung. Jan Thorbecke Verlag, Sigmaringen 1986
* C. Arnold McNaughton, *The Book of Kings: A Royal Genealogy*, in 3 volumes (London, U.K.: Garnstone Press, 1973), volume 1, page 483.
* Karl Siegfried Bader: ''Fürstenberg''. In: Neue Deutsche Biographie (NDB). Band 5, Duncker & Humblot, Berlin 1961, ISBN 3-428-00186-9, S. 695.
* Constantin von Wurzbach: ''Fürstenberg, das Geschlecht der Grafen, Fürsten und Landgrafen''. In: Biographisches Lexikon des Kaiserthums Oesterreich. 5. Theil. Verlag der typogr.-literar.-artist. Anstalt (L. C. Zamarski & C. Dittmarsch.), Wien 1859, S. 14 – 16
* Detlev Schwennicke, *Europaische Stammtafeln*, New Series, Vol. I/2, Tafel 272.
* *Europaische Stammtafeln*, by Wilhelm Karl, Prinz zu Isenburg, Vol. V, Tafel 18.
* *~Genealogisches Handbuch des Adels, Fürstliche Häuser*. 1951.


Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Γερμανίδες βαρώνισσες
Κατηγορία:Γερμανίδες κόμισσες